Държавен вестник, бр. 98, 2019 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  98
1. макроскопски метод – за определяне 
типа на заболяването и разпространението 
му (равномерно или огнищно), описание на 
симптомите, разпределението им по органите 
на растенията и други особености;
2. микроскопски метод – за определяне 
вида на причинителя по наличието на ми-
кроскопични плодни тела, спори и мицел;
3. биологичен метод – за определяне при-
чинителя на заболяването чрез отглеждане 
във влажна камера и/или изолиране в култура 
върху хранителна среда.
Г л а в а  т р е т а
ПРОГНОЗА ЗА НАПАДЕНИЕ ОТ БОЛЕ-
СТИ, ВРЕДИТЕЛИ И ДРУГИ ПОВРЕДИ
Чл. 39. (1) Прогнозата се изготвя от ЛЗС въз 
основа на резултатите от лесопатологичното 
обследване, лесопатологичния мониторинг в 
стационарните обекти, анализа на събраните 
материали и определените количествени и 
качествени показатели.
(2) Прогнозите са: годишни, краткосрочни 
и многогодишни (дългосрочни).
(3) При необходимост от изменение на 
мероприятията по одобрената годишна прог-
ноза по искане на заинтересованото лице 
ЛЗС извършва проверка, за което се изготвя 
протокол.
Чл. 40. (1) Годишната прогноза предвижда 
появяване на болести, насекомни и други 
вредители и повреди, териториалното им 
разпространение и степен на увреждане в 
рамките на една година. Тя включва:
1. обобщено сведение за резултатите от 
лесопатологичното обследване съгласно при-
ложение № 2;
2. сведение за резултатите от анализите на 
събраните материали от лесопатологичното 
обследване съгласно приложение № 11;
3. сведение за резултатите от лесопатоло-
гичния мониторинг в стационарни обекти 
съгласно приложение № 12;
4. обзор за резултатите от лесопатологично-
то обследване, данни за стационарните обекти 
и обосновка за предвидените мероприятия.
(2) Годишната прогноза се изготвя по РДГ, 
ДП, ДГС/ДЛС/УОГС, общините, сдруженията 
по чл. 183 от ЗГ и другите собственици на 
гори обобщено по собственост на горите и 
се представя в ИАГ в срок до 20 декември.
(3) След одобряване на годишната прогноза 
в срок до 15 март ЛЗС изготвят и изпращат 
коригирано сведение за обектите, предвидени 
за борба, включително за вида и необходимите 
количества ПРЗ (приложение № 13) на ИАГ, 
РДГ, държавните предприятия по чл. 163 от 
ЗГ, общините и сдруженията по чл. 183 от ЗГ.
Чл. 41. (1) Краткосрочната прогноза се 
изготвя за период, по-малък от година. 
(2) Краткосрочната прогноза се изготвя от 
ЛЗС и предвижда развитието на вредителя или 
патогена в определен стадий, популационната 
плътност, разпространението, степента на 
нападение и вредност съгласно изискванията, 
посочени в чл. 40, ал. 1.
(3) След одобряване на краткосрочната 
прогноза ЛЗС изготвят и изпращат кориги-
рано сведение за обектите, предвидени за 
борба, включително за вида и необходимите 
количества ПРЗ (приложение № 13) на ИАГ, 
РДГ, държавните предприятия по чл. 163 от 
ЗГ, общините и сдруженията по чл. 183 от ЗГ.
Чл. 42. (1) Многогодишната прогноза се 
изготвя за период, по-дълъг от година, и 
предвижда основните тенденции в развити-
ето на болестите, насекомните вредители и 
други повреди и промените в здравословното 
състояние на горите. Изработва се с учас-
тието на специалисти от научни институти, 
университети, специализирани териториални 
звена и други заинтересовани страни.
(2) Многогодишната прогноза се изготвя 
по данни от:
1. екологичния и лесопатологичния мони-
торинг на горските екосистеми;
2. годишните и краткосрочните прогнози 
и отчети на лесозащитните станции;
3. експертизите за здравословното състо-
яние на горите;
4. дендрохронологичните анализи и научни-
те изследвания на каламитети и епифитотии;
5. климатичните данни.
Г л а в а  ч е т в ъ р т а
МЕТОДИ ЗА ЗАЩИТА НА ГОРИТЕ
Раздел I
Профилактика и карантина
Чл. 43. (1) Профилактичните мероприя-
тия са система от дейности и правила – ле-
совъдски, агротехнически и биологични, 
осигуряващи предпазване, ограничаване и 
предотвратяване на появата и развитието на 
болести, вредители и други повреди.
(2) Профилактичните мероприятия се осъ-
ществяват от ДГС, ДЛС, УОГС, общините и 
другите собственици на гори и се контролират 
от ИАГ, нейните структури и специализирани 
териториални звена и включват:
1. прилагане на подходяща агротехника 
и технология при обработката на почвата и 
отглеждането на здрави фиданки;
2. използване на здрав и стандартен посевен 
и посадъчен материал;
3. проверка и установяване на здравослов-
ното състояние на посадъчните материали 
в горските разсадници от лесозащитните 
станции, като резултатите се отразяват в 
удостоверение по образец (приложение № 14);
4. правилно съхраняване, опаковане и 
движение на фиданките;